ATP Bangkok
ATP Bangkok ili PTT Thailand Open bio je profesionalni muški teniski turnir iz kategorije ATP 250 (pobjednik dobija 250 bodova na ATP-ovoj rang-listi). Igrao se u Impact Areni na tvrdoj podlozi. Održavao se svake godine u trećoj sedmici septembra počevši od 2003. Roger Federer jedini je koji ima više od 1 pojedinačne titule na ovom turniru (2004, 2005), a u parovima su to uspjeli samo Andy Ram i Jonathan Erlich (2003, 2006). 2007. godine Sonchat i Sanchai Ratiwatana postali su prvi Tajlanđani koji su osvojili ovaj turnir, pobijedivši u finalu osvajača Wimbledona, Michaëla Llodru, i njegovog partnera, Nicolasa Mahuta. U novembru 2013. objavljeno je da će turnir biti premješten u kineski Shenzhen.